Twee beseer toe kabelrol op hulle valFoto verskaf deur Netcare 911 Twee werkers is Donderdag beseer toe ŉ kabelrol van sowat een ton in Sea View in Durban op hulle omgeval het. Shawn Herbst, woordvoerder van Netcare 911, het gesê paramedici is omstreeks 12:30 na die toneel ontbied. “Die pasiënte is onder die kabelrol verwyder en hulle het ernstige beserings aan hul kop, nek en bors opgedoen.” Weens die aard van een van die pasiënte se beserings, is ŉ Netcare 911-helikopter ontbied om hom na ŉ spesialisfasiliteit te neem. Die tweede pasiënt is op die toneel gestabiliseer en met ŉ ambulans na ŉ hospitaal geneem.